**Parafestival 2022: Vključujem**

**Športni dan za vse bo 3. julija**



**Aktivno preživljanje prostega časa v naravnem okolju ne sme biti privilegij. Zato smo zelo veseli, da bo v okviru** [**Soca Outdoor Festival**](https://www.facebook.com/socaoutdoorfestival/?__cft__%5b0%5d=AZWcJ962DyiVn6KUkM4bECtPTO3ZYB-rIobAPDc-CLbSgdbb0fVzN2mqhwUaHwTvpN0Svj4qpEyLlK9pYResTP4vqmId8zS8oQE5qHVm3UcgZpvxkAbutvhhNdaPErESJHMbTGOEdLQ7ljacoTlSIiPEaPI0_YlNo-ovFtXjJBrAOA&__tn__=kK-y-R) **(**[**https://soca-outdoor.com/**](https://soca-outdoor.com/)**) v nedeljo, 3. julija 2022, potekal tudi** [**Parafestival**](https://www.facebook.com/parafestival/?__cft__%5b0%5d=AZWcJ962DyiVn6KUkM4bECtPTO3ZYB-rIobAPDc-CLbSgdbb0fVzN2mqhwUaHwTvpN0Svj4qpEyLlK9pYResTP4vqmId8zS8oQE5qHVm3UcgZpvxkAbutvhhNdaPErESJHMbTGOEdLQ7ljacoTlSIiPEaPI0_YlNo-ovFtXjJBrAOA&__tn__=kK-y-R) **– športni dan za osebe z različnimi oviranostmi.**

**Soorganizator festivala je tudi Sonček – Zveza društev za cerebralno paralizo Slovenije (www.soncek.org).**

V čudovitem ambientu sotočja Soče in Tolminke v bližini Tolmina bodo v parakolesarjenju, downhillu za invalide, padalstvu, plezanju, supanju, raftingu in še čem uživali tudi gibalno ovirani. Z veseljem oznanjamo, da bo mogoče tudi raftanje za po smaragdni lepotici Soči. Podjetje [Soški bazni tabor](https://www.facebook.com/socabasecamp?__cft__%5b0%5d=AZWcJ962DyiVn6KUkM4bECtPTO3ZYB-rIobAPDc-CLbSgdbb0fVzN2mqhwUaHwTvpN0Svj4qpEyLlK9pYResTP4vqmId8zS8oQE5qHVm3UcgZpvxkAbutvhhNdaPErESJHMbTGOEdLQ7ljacoTlSIiPEaPI0_YlNo-ovFtXjJBrAOA&__tn__=-%5dK-y-R) iz Gabrji bo osebe z invalidnostmi s svojimi rafti zapeljalo po brzicah čudovite reke do prizorišča festivala na Sotočju. Brez skrbi, za varnost oziroma spremljevalce bo poskrbljeno!

Glavni sponzor festivala [#adidasTerrex](https://www.facebook.com/hashtag/adidasterrex?__eep__=6&__cft__%5b0%5d=AZWC-amtpxoJtANl0EoExarEFw8hOTQhccEH3HgqV8N5Yb7Ozcnk5ugFACWS1racRPT_L-hbQPWGk7RrGUES1BZBmTkD8gpVwyOoMIzS18GPxOVATTrSCquLlxjQMGenrLcPUIYGjLg5qHR1eY1PdC3clHz64k8ucPOG3UXEy3PDUUk-1XEbOAXhBUrBYOFNwM5_QUU3tEqJSpTLIG7aYO7s&__tn__=*NK-y-R) pa je poskrbel, da bodo festivalske majice dobili tudi udeleženci Parafestivala.

Prvi športni dan za osebe z oviranostmi je sicer **Zveza Sonček** organizirala že leta 2019 v kampu Adria Ankaran. Zadnji dve leti je športni dan zaradi epidemije covida-19 odpadel! Izjemno nas veseli in ponosni smo, da nas je zdaj pod svoje okrilje vzel [**Soca Outdoor Festival**](https://www.facebook.com/socaoutdoorfestival/?__cft__%5b0%5d=AZWcJ962DyiVn6KUkM4bECtPTO3ZYB-rIobAPDc-CLbSgdbb0fVzN2mqhwUaHwTvpN0Svj4qpEyLlK9pYResTP4vqmId8zS8oQE5qHVm3UcgZpvxkAbutvhhNdaPErESJHMbTGOEdLQ7ljacoTlSIiPEaPI0_YlNo-ovFtXjJBrAOA&__tn__=kK-y-R), ki v Tolminu poteka že osem let. Kulisa rek Soče in Tolminke namreč udeležncem omogoča druženje, preizkušanje v različnih športih in uživanje v prekrasni naravi.

Da športne aktivnosti krepijo telo in duha v **Zvezi Sonček** vemo že dolgo časa, zato uporabnikom 11 centrov Sonček širom Slovenije in članom društev, vključenih v Zvezo Sonček, omogočamo udejstvovanje v različnih športnih panogah (tekmovalnem in rekreativnem nivoju v boccii oziroma dvoranskem balinanju, **namiznem tenisu, pikadu, alpskem smučanju, šahu, planinarjenju, plavanju, jahanju, že tretje leto sodelujemo v akciji GOGO itd.**).

V **Zvezi Sonček** – invalidski, neprofitni in nevladni organizaciji – se namreč že od njene ustanovitve (prihodnje leto obeležujemo 40-letnico delovanja) se zavzemamo za enake možnosti za vse prebivalce, ne glede na njihove telesne in intelektualne sposobnosti.

**Se vidimo se na pravljičnem prizorišču sotočja!**

**Legenda:**

* Kaj: **Parafestival 2022:** **Vključujem** oziroma **športni dan za vse**
* Kje: sotočje Soče in Tolminke v bližini **Tolmina**
* Kdaj: v **nedeljo, 3. julija** 2022, od **10.00 naprej**
* Naslov za **parkiranje**: Dijaška ulica 18, Tolmin (10 minut peš do prizorišča)
* **Prevozi** v Tolmin: Za prevoz poskrbi vsak sam oziroma ga po dogovoru organizirajo Centri Sonček oziroma društva Sonček
* **Informacije**: **Stojan Mervič** (031/588 848) / **Maja Bobnar**, vodja športa v Zvezi Sonček (031/778 137) in **Zala Kaiser,** vodja počitnic v Zvezi Sonček (040/523 510).
* **Če bo vreme res slabo, bomo dogodek odpovedali**Slika, ki vsebuje besede besedilo, posnetek zaslona

  Opis je samodejno ustvarjenSlika, ki vsebuje besede besedilo, posnetek zaslona

  Opis je samodejno ustvarjen